Vanilin šećer
Vanilin šećer (njem. Vanillezucker, polj. Cukier waniliowy, mađ. Vaníliás cukor, šved. "Vaniljsocker", mak. Ванилин шеќер) je čest sastojak danskih, njemačkih, poljskih, švedskih, finskih, danskih, austrijskih, norveških, mađarskih, čeških, slovačkih, slovenskih, hrvatskih, bosanskih, srbijanskih i ostalih evropskih deserata. Vanilin šećer se pravi od šećera i vanilinih mahuna ili kao šećer pomiješan sa vanilinim ekstraktom. Prethodno pakirani vanilin šećer može biti skup i težak za naći van Evrope, ali može biti napravljen kući. Nekad može biti zamijenjen vanilinim ekstraktom, gdje je jedna čajna kašika jednaka jednom pakovanju. Ipak, kada je potreban za preliv, vanilin ekstrakt nije adekvatan. Vanilin šećer se može pripremiti kući kombiniranjem približno 2 čaše bijelog šećera sa izgrebanim sjemenkama jedne mahune vanile. Alternativno, moguće je jednostavno dodati 1 do 2 čitave vaniline mahune u hermetički zatvorenu teglu koja sadrži 1 do 2 čaše bijelog šećera; mješavina se pusti da odstoji 2 sedmice, a kasnije se koriste 2 supene kašike umjesto jednog pakovanja vanilinog šećera; dalje se šećer nastavlja zamjenjivati pri svakoj upotrebi i mahune će trajati neograničeno. Jeftiniji vanilin šećer također je dostupan, a pravi se samo od šećera i vanilina.